open-index/open-wikipedia-markdown huggingface dataset:
Parkkinan vanha kirkko

**Parkkinan vanha kirkko eli Pyhän Mikaelin kirkko** (*храм Святого Михаила*) oli Petsamon ortodoksisen seurakunnalle kuulunut kirkko Petsamon kirkonkylässä Parkkinassa. Kirkkoa kutsuttiin myös Kalastajien kirkoksi. Parkkinassa sijaitsi myös seurakunnan pääkirkko eli Parkkinan kirkko.

Kirkko oli rakennettu alkujaan kalastajien varoilla Trifonan kylään tsasounaksi vuonna 1808. Kirkoksi se oli laajennettu vuosina 1880-1885 kauppias Roman Šerbukin lahjoittamilla varoilla. Vuosina 1894-1899 kirkko purettiin ja siirrettiin Parkkinaan. Kirkko oli kahdeksan metriä pitkä, neljä metriä leveä ja 3,5 metriä korkea. Puurakenteisen kirkon edessä oli erillinen kellokatos. 

Kirkko jäi ehjänä paikalleen, kun Petsamo luovutettiin Neuvostoliitolle vuonna 1944. 

## Lähteet

*
*

### Viitteet
Hitlantis

**Hitlantis** oli internetissä toimiva startup-yritys Cognitive Mapsin musiikkipalvelu riippumattomille artisteille. Palvelun ja Cognitive Mapsin perustivat Timo Poijärvi, Petri Kotro ja Marcus Tilgmann vuonna 2009 tavoitteenaan luoda erilainen musiikkiyhteisö. Toimitusjohtaja Tilgmann kuvaili Hitlantista "indie-musiikin Spotifyksi". Tilgmannin mukaan Hitlantiksen tarkoitus ei kuitenkaan ollut haastaa Spotifya, koska "Spotifyhan tarjoaa jo levytettyä musiikkia, kun taas Hitlantis tekee sen askeleen ennen sitä." Hitlantiksen nimen keksi HIM-yhtyeen Ville Valo ja palvelun neuvonantajana toimi Ace of Base -yhtyeen Ulf Ekberg.

Hitlantiksen suurimpia omistajia olivat Hasan & Partnersin riskisijoitusyhtiö Hasan Development, sijoittaja Juha Halttunen ja yrityksen toimiva johto. 

Virallisesti palvelu avattiin kesäkuussa 2010, ja saman vuoden joulukuuhun mennessä sillä oli 12 000 käyttäjää ja 2500 artistia.

Sivuston kautta pystyi kuuntelemaan artistien itse sinne lähettämää musiikkia ilmaiseksi. Artistien oli maksettava kuukausimaksua, jotta lähetetty musiikki pysyi palvelussa. Artisteja motivoitiin tulemaan Hitlantiksen käyttäjiksi tarjoamalla suosituimmille artisteille mahdollisuuksia esiintyä livenä festivaaleilla sekä saada musiikkinsa soimaan radioasemilla. Lisäksi he pystyivät myymään musiikkiaan latauksina Hitlantiksen kautta ilmaisen kuuntelun lisäksi. Myydyn musiikin tuotoista artisteille pyrittiin antamaan 90 prosenttia, ja palvelusta haluttiin löytyvän vain musiikkia, jonka oikeudet artistit itse omistivat. 

Poijärven mukaan Hitlantiksen näkyvin ominaisuus oli sen pallomerta muistuttava visuaalinen selailutapa, jonka kautta sisällön etsiminen ja löytäminen erottui muista palveluista. Visuaalisuuden avulla käyttäjän haluttiin näkevän ja ymmärtävän helpommin palvelun tarjonnan laajuuden ja laadun, sillä lähellä keskiötä olivat kaikkein suosituimmat artistit. Poijärvi kuvaili ominaisuutta seuraavasti verrattuna musiikin hakemiseen muista palveluista: "Se oli perusidea ihmisen normaalista käyttäytymisestä: Jos kävelet kadulla ja näet levykaupan (niitä on edelleen olemassa), et pysähdy ovelle ja huuda jotain outoja kirjaimia postilaatikkoon. Ei, astut sisään kauppaan ja alat selata visuaalisesti." Hitlantiksen Suomen yhteisövastaavan Wallu Valpion mukaan visuaalisen selaustavan avulla palvelun tavoitteena oli olla "aidosti sosiaalinen".

Hitlantis valittiin Tietoviikon kyselyssä keväällä 2010 Suomen 25:n mielenkiintoisemman uuden it-yrityksen joukkoon.

Kesäkuussa 2011 Hitlantis sai 1,5 miljoonaa euroa rahoitusta entisiltä Nokian johtajilta, yrityksiltä ja muilta enkelisijoittajilta. Rahoitusta käytetiin uusien toimintojen tekemiseen ja palvelun tuomiseen Android-käyttöjärjestelmälle.

Hitlantis-palvelun takana ollut yritys Cognitive Maps meni konkursiin vuonna 2015. Mato Valtonen oli yrityksen vähemmistöosakkaana, ja hän kommentoi konkurssia vuonna 2023 seuraavasti: "Idea oli nerokas. Jotkut professorit jopa puhuivat, että se voisi olla Suomen seuraava Nokia. Harmittavasti suomalaisten rahalliset resurssit eivät riittäneet. Olisi pitänyt iskeä isommin ja nopeammin maailmanmarkkinoille."

## Lähteet
Kelaa sitä

**Kelaa sitä** on rap-yhtye Fintelligensin neljäs single yhtyeen ensimmäiseltä *[[Renesanssi]]*-albumilta. Single julkaistiin vuonna 2000 ja sen tuotti Trilogia-yhtyeen Wretch. Single sisältää myös instrumentaaliversion ja Jonny Bron tekemän remixin.

## Kappaleet

# Kelaa sitä (originaali) 		
# Kelaa sitä (instrumentaali) 		
# Kelaa sitä (Jonny Bro remix)

*Stockholm-Helsinki video

## Listasijoitus

## Lähteet
Alfred Büchi

**Alfred Büchi** (11. heinäkuuta 1879 Winterthur – 27. elokuuta 1959 Winterthur) oli sveitsiläinen keksijä, joka kehitti ensimmäisen turboahtimen. 

Hän patentoi keksintönsä (patentti Nr. 204630) vuonna 1905. Büchia pidettiin ahtamisen asiantuntija ja vuonna 1909 hänet nimitettiin Sulzer AG:ssa tutkimusryhmän johtoon, joka johti pääasiallisesti käytettyyn turboahtimen ratkaisuun. Turboahtimesta tehtiin mekaanisesti riippumaton moottorista, joka teki siitä kevyemmän, yksinkertaisemman, tehokkaamman ja edullisemman. Vuonna 1925 hän teki kolmannen merkittävän edistysaskeleen. 

## Lähteet

## Aiheesta muualla

*Historisches Lexikon der Schweiz: Büchi, Alfred
Antal Kovács

**Antal Kovács** (s. 28. toukokuuta 1972 Paks, Tolna) on unkarilainen judoka.

Hän voitti kultaa vuoden 1992 kesäolympialaisissa Barcelonassa ja vuoden 1993 judon maailmanmestaruuskilpailuissa Hamiltonissa, molemmissa alle 95 kg -sarjassa.. Hän oli vuonna 1993 "vuoden unkarilainen miesurheilija". Hän sai MM-hopeaa alle 100 kg:n painoluokassa 2001. EM-kilpailuissa hän saavutti hopeaa alle 100-kiloisissa 2004 sekä pronssia alle 95&nbsp;kg:n painoluokassa 1992 ja 1993, alle 100&nbsp;kg:n sarjassa 2002 ja 2003 sekä avoimessa luokassa 2004. EM-joukkuekilpailussa hän sai hopeaa 2005.

Kovács saavutti nuorten MM-kilpailuissa alle 95-kiloisissa hopeaa 1992 ja nuorten EM-kilpailuissa samassa painoluokassa pronssia 1991. Hän voitti opiskelijoiden maailmanmestaruuden 100&nbsp;kg:n sarjassa 1998 ja 2000 ja sai pronssia 95-kiloisissa 1994. Hän voitti kymmenen maailmancupin kilpailua ja kuusi aikuisten Unkarin-mestaruutta. 

## Lähteet
Roihuvuori (kappale)

**Roihuvuori** on rap-artisti Avaimen ensimmäinen single hänen ensimmäiseltä *[[Punainen tiili]]* -albumiltaan. Kappaleella vierailee Jurassikki.

## Kappaleet
# Roihuvuori (Original) (mukana Jurassikki)
# Roihuvuori (Instrumental)
Yhdes iltaan

**Yhdes iltaan** on rap-artisti Avaimen toinen single hänen ensimmäiseltä *[[Punainen tiili]]* -albumiltaan. Kappaleesta on kuvattu musiikkivideo. Kappale nousi MTV Nordicin soittolistoille. Single sisältää kappaleen "Ysist viiteen", jota ei löydy *Punaisen tiilen* CD-versiolta, sekä Wretchin remixin "Yhdes iltaan" -kappaleesta.

## Kappaleet
# Yhdes iltaan (mukana Sofia Chaichee)
# Ysist viiteen
# Yhdes iltaan (Wretch-Rudebwoy rmx) (mukana Sofia Chaichee)
Instruja huudeilt?!

**Instruja huudeilt?!** on rap-artisti Laviksen vuonna 2009 julkaistu albumi. Albumi sisältää Laviksen edellisen *[[Ookkonä huudeilt?!]]* -albumin kappaleet instrumentaaliversioina. Albumin biitit on tehnyt Kfied.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
#
Laronin oireyhtymä

**Laronin oireyhtymä** on autosomissa peittyvästi periytyvä hyvin harvinainen sairaus, jonka keskeinen piirre on aivolisäkeperäinen lyhytkasvuisuus. Laronin oireyhtymän omaavilla ei ole havaittu käytännössä lainkaan syöpää taikka diabetesta.

Sairaudesta raportoi ensimmäisenä Zvi Laron kumppaneineen vuonna 1966. Oireyhtymätapauksia on havaittu kaikkiaan vain noin 350. Laronin oireyhtymä on yleisintä sukulaisten välisistä avioliitosta syntyneillä lapsilla Lähi-idässä. Lisäksi Ecuadorissa asuu satakunta oireyhtymän omaavaa henkilöä.

## Lähteet
Fort Jesus

**Fort Jesus** on portugalilaisten vuonna 1593 rakentama linnoitus Mombasassa, Keniassa. Nykyisin linnoitus toimii museona ja on suosittu turistikohde. Linnoitus on rakennettu ylhäältä katsottuna miehen muotoiseksi ja se on nimetty Jeesuksen mukaan.

Linnoituksen suunnitteli italialainen arkkitehti Giovanni Batista Cairati (), joka oli työskennellyt Portugalin kuninkaan Filip I:n palveluksessa jo vuosia. Omanin arabit piirittivät Fort Jesusta vuosina 1696−1698 ja saivat sen lopulta haltuunsa. Britannian valtaantulon myötä 1895 Fort Jesus muutettiin vankilaksi. Vuonna 1962 linnoituksesta tuli museo.

Fort Jesus lisättiin Unescon maailmanperintöluetteloon vuonna 2011.


File:Die Portugiesenzeit (Strandes) 183.jpg|Pohjapiirros.
Tiedosto:Fort Jesus.jpg|Kuva linnoituksen sisältä.

## Lähteet

## Aiheesta muualla
Theo Bell

**Theopolis Bell nuorempi** (21. joulukuuta 1953 – 21. kesäkuuta 2006) oli yhdysvaltalainen amerikkalaisen jalkapallon pelaaja (laitahyökkääjä). Hän syntyi Kalifornian Bakersfieldissä ja pelasi yliopistotasolla Arizonan yliopistossa. NFL-varauksensa hän sai vuonna 1976. Hänen NFL-seuroinaan olivat Pittsburgh Steelers (1976–1980) ja Tampa Bay Buccaneers (1981–1985).

Bell voitti kahdesti Pittsburgh Steelersin kanssa Super Bowl -mestaruuden. Hän kuoli 52-vuotiaana Tampassa kärsittyään pitkään munuaistaudista ja sklerodermasta.

## Lähteet
Virginia Mukwesha

**Virginia Mukwesha** on zimbabwelainen laulaja, soittaja ja tanssija. Hän syntyi Stella Chiweshen tyttärenä ja kasvoi maaseudulla. Hän on esiintynyt eri puolilla maailmaa äitinsä kanssa ja yksin. Hän on sekä ollut mukana äitinsä albumeilla että julkaissut omia levyjään. Hänen pääasiallinen musiikkityylinsä on jiti. Mukwesha asuu nykyisin Zimbabwessa ja Saksassa. Hän käsikirjoitti elokuvan *Rambisayi - Music of the Ancestors*, jota oli myös tuottamassa. Hän on lisäksi jäsenenä Zimbabwen kansallisessa kansanparantajaseurassa.

## Lähteet
Arttu Ratinen

**Arttu Pekka Ratinen** (s. 4. helmikuuta 1974 Helsinki) on suomalainen näyttelijä, joka näyttelee tällä hetkellä Tampereen Teatterissa. Ratinen on näytellyt myös Yle TV2:n draamasarjassa *[[Hovimäki]]*. Vuoden 2013 Yle TV2:n joulukalenterissa ”Toljanteri tonttujen tonttuna” hänet nähtiin leipurimestari Ylerminä. Ratinen on opiskellut Nätyllä vuosina 1995–1999. Valmistusvuonnaan hänet kiinnitettiin Tampereen Teatteriin, jossa hän oli vieraillut jo opiskeluaikanaan. Ratisen erityistaito on saksofonin soitto. Hän on Tampereen Teatterin näyttelijäyhdistyksen puheenjohtaja.

## Näytelmiä

*Taru sormusten herrasta
*Idän pikajunan arvoitus
*Eikä yksikään pelastunut
*Murha maalaiskylässä
*Alivuokralainen
*Eläkepommi
*Kolmen pennin ooppera
*Peukaloisen retket
*Hullu Kuningas

## Lähteet
* http://naty.uta.fi/page.php?uid=36  
* http://www.tampereenteatteri.fi/fi/tampereen-teatteri/henkilokunta/ratinen-arttu/ 

### Viitteet

## Aiheesta muualla
*
Sanasta miestä

**Sanasta miestä** tarkoittaa seuraavia asioita:

* Sanasta miestä (Aki Sirkesalon albumi)
* Sanasta miestä (Seren albumi)
Tsitsi Dangarembga

**Tsitsi Dangarembga** (s. 1959 Mutoko, Rhodesia) on zimbabwelainen kirjailija ja elokuvaohjaaja. Hänen esikoisromaaninsa *Nervous Conditions* (1988) sai Kansainyhteisön kirjallisuuspalkinnon vuonna 1989. Teoksesta on muodostunut afrikkalaisen kirjallisuuden moderni klassikko. Dangarembga on kirjoittanut myös useita muita teoksia, kuten näytelmiä.

Dangarembga vietti osan lapsuudestaan Englannissa. Hän opiskeli lääketiedettä Cambridgen yliopistossa ja psykologiaa Zimbabwen yliopistossa. Hänen ohjaamansa *Everyone’s Child* (1996) on ensimmäinen mustan zimbabwelaisen naisen ohjaama koko illan elokuva.

Lokakuussa 2021 Dangarembga sai Saksan kirjakauppiaiden rauhanpalkinnon Frankfurtin kirjamessuilla.

## Lähteet
* 

## Viitteet

## Aiheesta muualla
* 
* 
*
Hawaii Five-O

**Hawaii Five-O** oli yhdysvaltalainen Havaijille sijoittuva poliisisarja, jota CBS esitti vuosina 1968&ndash;1980. Sarja kuvaa Havaijin kuvernööriä Paul Jamesonia avustavan erikoisyksikön toimintaa. Kuvernööriä näytteli Richard Denning ja erikoisyksikön päällikköä etsivä Steve McGarrettia esitti Jack Lord.

Sarjan tunnussävel nousi The Venturesin esittämänä Yhdysvaltain singlelistalla sijalle neljä vuonna 1969. Kappaleen sävelsi Morton Stevens. Hän vastasi suurelti myös sarjan muusta musiikista, ja hänet palkittiin Emmy-palkinnolla vuosina 1970 ja 1974.

## Roolit

## Rikokset
Sarja käsittelee hyvin monenlaisia rikoksia. Yleisimmät rikokset ovat murhia. Muita rikoksia ovat esimerkiksi kidnappauksia, mielisairaiden ihmisten linnoittautumisia ja kansainvälisiä selkkauksia. Ryhmän arkkivihollisena toimii kiinalainen Wo Fat.

## Lähteet

## Aiheesta muualla

* Virallinen Five-O sivusto 
* Fanisivusto
Aurinkolentokone

**Aurinkolentokone** on lentokone, joka käyttää voimanlähteenään aurinkoenergiaa.

Aurinkoenergian avulla maapallon ympäri aikova ryhmä teki lentokoneensa ensimmäisen koelennon torstaina 3. joulukuuta 2009 Sveitsissä Dübendorfin kentällä. Sveitsiläisen seikkailijan Bertrand Piccardin johtama ryhmä pyrkii lentämään Maan ympäri auringon voimalla vuonna 2012.

Jo vuonna 2007 brittiläinen aurinkovoimalla toimiva ultrakevyt lentokone teki aurinkoenergialla tehtyjen lentojen pituusennätyksen. Ase- ja turvatekniikkayritys Qinetiqin Zephyrin miehittämätön kone lensi yhtämittaisesti 54 tuntia. Myöhemmin se teki vajaan 34 tunnin lennon. Lennon aikana kone nousi noin 18 kilometrin korkeuteen. Kokeet tehtiin elokuussa 2007 New Mexicossa Yhdysvalloissa.

## Lähteet

## Katso myös
* Solar Impulse
Eero Naapuri

**Eero Johannes Naapuri** (29. joulukuuta 1918 Lammi – 14. joulukuuta 1987 Helsinki) oli suomalainen mestarihiihtäjä ja eversti.

Eero Naapuri oli armeijan palveluksessa asevelvollisuuden aikaan käynnistyneessä Talvisodassa ja Jatkosodassa ja edelleen sotien jälkeen rajavartiolaitoksen palveluksessa aina eläköitymiseensä eli vuoteen 1978 asti. Talvisodassa hän oli kaukopartiotehtävissä sekä jatkosodassa kaukopartioiden johtajana osasto Kuismasessa että Erillinen pataljoona 4:ssa. Vuonna 1944 hän siirtyi Rajavartiosto 6:n palvelukseen Lapissa ja Kainuussa. Hän oli mm. Suomussalmen rajakomppanian päällikkö 1954-1955 ja Rajakoulun johtaja 1965-1970. Sen jälkeen hän oli Pohjois-Karjalan rajavartioston komentajana ja rajavaltuutetuna 1970-1978. 

Naapuri oli aktiivi talviurheilija, erityisesti niormaali kilpahiihtäjä ja sotilaspartiohiihtäjä. 
Hän toimi sotilaspartiohiihdossa johtajana hopealle sijoittuneen Suomen partiossa 1948 St. Moritzin olympialaisissa. Naapurin johtama partio sijoittui hopealle myös kaksi vuotta myöhemmin Lake Placidissa hiihdon MM-kisoissa.

Naapuri sijoittui Sverdlovskin hiihtokilpailuissa 10. tammikuuta 1954 30 kilometrillä 38:nneksi ja 15. tammikuuta 50 kilometrillä 19:nneksi. Vuonna 1953 hän voitti Ounasvaaran 50 km:n hiihdon. Lisäksi hänellä oli useita puolustusvoimain mestaruksia hiihdossa ja partiohiihdossa.

Naapuri toimi Suomen hiihtoliiton johtokunnassa vuosina 1958-1970. Lisäksi hän oli useita kertoja talvirheilujoukkueemme johtajana.

## Lähteet
Velkojansuoja

**Velkojansuoja** on varallisuusoikeuden haltijan turva ulosmittaus- ja konkurssivelkojia vastaan silloin, kun haltijan oikeusperuste on syntynyt ennen ulosmittauksen toimittamista tai konkurssin alkamista. Myöhempi velkojataho voi olla esimerkiksi sopimuskumppani tai esineen haltija. Velkojansuojaa koskevia kysymyksiä joudutaan ratkomaan muun muassa pohdittaessa vuokrasopimuksen tai panttaussopimuksen sitovuutta omistajan konkurssissa, joka on alkanut sopimuksen päättymisen jälkeen. Myyjän velkojansuoja tulee kyseeseen silloin, kun ratkotaan omistuksenpidätysehdon sitovuutta ostajan konkurssissa, joka on alkanut kaupan päättymisen jälkeen. Velkojansuoja ulosmittausvelkojia vastaan tarkoittaa haltijan varallisuusoikeuden pysymistä voimassa ulosmittausmenettelyssä, ellei vakuusvelkojilla ole kumoavaa oikeutta. Vastaava tilanne on suoja konkurssivelkojia vastaan.

Velkojansuojan saaminen edellyttää yleensä sitä, että oikeuden kohde on yksilöity. Useimmiten tarvitaan myös jokin julkisuutta tuottava toimi. Sellaisia ovat kirjaaminen eli kiinnitys tai rekisteröinti sekä hallinnan siirto ja siirtoilmoitus. Velkojansuojan lähikäsite on vaihdantasuoja. Molempien alat ovat osittain yhteneväisiä.

## Lähteet
Mite se teiä...?

__NOTOC__
**Mite se teiä...?** on rap-yhtye Kemmurun esikoisalbumi, joka julkaistiin vuonna 2003 levymerkillä Hella Records. Albumilla ei ollut vielä mukana yhtyeen kolmatta jäsentä DJ J-Lainia. Monsp Records julkaisi albumista uudenpainoksen vuonna 2010. Albumi sisältää uusien kappaleiden lisäksi myös *[[Kemmuru EP]]:n* kappaleet kokonaisuudessaan.

## Kappaleet
# 
# 
# 
# 
# 
# 
# 
# 
# 
# 
# 
#  (mukana Vähäiset Äänet)

## Arvostelut
* Soundi: 

## Lähteet
Edvard Richter -palkinto

**Edvard Richter -palkinto** (vuosina 1984–2017 **Suomen Taideyhdistyksen kirjallisuuspalkinto**) on Suomen Taideyhdistyksen vuosittain jakama palkinto ansiokkaasta taidekirjasta tai -kirjoituksesta. Ennen palkinnon uudistamista 2018 se myönnettiin kirjoittajille ja toimittajille teoksista, jotka ovat merkittävällä tavalla edistäneet suomenkielistä taidekirjallisuutta ja taiteen tuntemusta.

Varsinaisen palkinnon lisäksi voidaan myöntää tunnustuspalkintoja ja kunniamainintoja. Vuonna 2004 annettiin kunniamaininta poikkeuksellisesti neljälle kuvataiteilijalle. Vuonna 2010 jaettiin myös erikoispalkinto. Vuonna 2021 palkinnon arvo oli 10&nbsp;000 euroa.

## Suomen Taideyhdistyksen kirjallisuuspalkinto ja kunniamaininnat

## Edvard Richter -palkinto (2018–)

## Lähteet
Laiska Leppone

**Laiska Leppone** (oikealta nimeltään **Sami Kallioinen**, s. 1983 Hämeenlinna) on suomalainen hip hop -artisti Janakkalan Turengista. Leppone levyttää 3rd rail musicille.

## Diskografia
### Albumit

* *[[Hyvässä hapessa]]* (2004) nimellä *HighFive*
* *[[Big Talk]]* (2005) nimellä *LaiskaSkidi*
* *[[Sananlaskuja]]* (2007)
* *[[HuudiBoogie]]* (2009)
* *[[Mes que un slut]]* (2012)
*Kaikki tuntee apinan (2018)
*Lande flavor (2021) nimellä *Laiska Leppone & Kari Tiilikaine*

### Musiikkivideot
* "On mitä on" (Levil mukana Hannibal & Laiska Leppone, 2010)
* "Still häslin" (2011)
*"Gorbatschow feat. Olavi P & DJ Tatc" (2017)
*"Vamos - Laiska Leppone & Kari Tiilikaine" (2020)
*"Rosollii - Laiska Leppone & Kari Tiilikaine" (2020)
*"Muussii - Laiska Leppone & Kari Tiilikaine feat. Timo Kotipoltto" (2021)
*"Shameless - Laiska Leppone & Kari Tiilikaine" (2021)

### Vierailijana

## Lähteet

## Aiheesta muualla
* Artistin instagram sivut
* Artistin facebook sivut
* Artistin spotify sivut
Matti Ylöstalo -palkinto

**Matti Ylöstalo -palkinto** on Suomen Asianajajaliiton säätiön myöntämä arvostettu palkinto ansioituneelle asianajajalle. Palkinto on nimetty Helsingin yliopiston siviilioikeuden professorin Matti Ylöstalon mukaan. Ylöstalo toimi Suomen Asianajajaliiton sihteerinä vuosina 1957–1986 ja liiton julkaiseman ''Defensor Legis'' -aikakauskirja päätoimittajana vuosina 1975–1986.

## Palkinnon saaneet
Palkinto on myönnetty seuraaville henkilöille:

## Lähteet
Vendetta (albumi)

**Vendetta** on power metal -yhtye Celestyn neljäs studioalbumi, joka julkaistiin 18. maaliskuuta 2009. Levyllä on mukana Tampereen kaupunginorkesteri sekä sekakuoro. Levyn orkesteri- ja kuoro-osuudet on sovittanut oopperalaulaja, säveltäjä ja kapellimestari Kalevi Olli.

Albumi nousi Suomen virallisen listan sijalle 30.

## Kappaleet

Kaikki kappaleet säveltänyt Celesty ja sanoittanut Jere Luokkamäki

#
#
#
#
#
#
#
#
#
#
#
#

## Kokoonpano
* Antti Railio – laulu
* Teemu Koskela – kitara
* Tapani Kangas – kitara
* Ari Katajamäki – basso
* Jere Luokkamäki – rummut
* Juha Mäenpää – kosketinsoittimet

## Arvostelut
* Desibeli.net: 
* Hifimaailma: *positiivinen*
* Imperiumi.net: 
* Soundi: 

## Lähteet

## Aiheesta muualla
* 
*
Metsänhoidollisia toimenpiteitä

**Metsänhoidollisia toimenpiteitä** on Ritva Kovalaisen ja Sanni Sepon valokuvateos. Kuvateoksena teos jatkaa osin jo unohtunutta valokuvauksen yhteiskuntakriittistä perinnettä.

Teos sai 2009 Suomen Taideyhdistyksen kirjallisuuspalkinnon. Palkintolautakunnan perustelujen mukaan se kertoo kriittisesti, siitä "mihin pelkkää taloudellista hyötyä tavoittelevat metsänhoidolliset toimenpiteet ovat johtaneet".

## Lähteet

## Aiheesta muualla
*Kirjan esittely  (arkistoitu versio)
*Palkittu teos Suomen taideyhdistyksen sivulla
HuudiBoogie

__NOTOC__
**HuudiBoogie** on suomalaisen rap-artisti Laiska Lepposen neljäs studioalbumi, joka julkaistiin toukokuussa 2009 Firma Records -levy-yhtiön kautta. Kappale "Still häslin" on ilmaisladattavana Redrum-187 -sivustolla ja siitä julkaistiin musiikkivideo tammikuussa 2011.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Laiska Leppone: 3, 5, 6, 10, 11, 12, 13
* Hemu Gomez: 2, 4, 9
* Laiska Leppone & Hemu Gomez: 14
* Syväpää: 15

## Arvostelut
* Redrum-187: 

## Lähteet

## Aiheesta muualla
* Kappale "Still Häslin" ladattavissa Redrum-187 -sivustolla
Virtsarakon ekstrofia

**Virtsarakon ekstrofia** on synnynnäinen epämuodostuma, sikiöaikana tapahtunut virtsarakon ja -putken sulkeutumatta jääminen. Jo raskauden ensimmäisinä viikkoina tapahtuva häiriö on aiheuttajaltaan tuntematon. Useimmat tapaukset ovat satunnaisia. Epämuodostumasta kärsivien rakko on kokonaan avoin, alavatsan ihossa kiinni oleva epiteelipintainen levy.

Epämuodostumaan liittyy useita muita poikkeavuuksia, joista jopa kaikki voivat esiintyä yhdessä. Tällaisia ovat muiden muassa virtsarakkoon epätavallisesti saapuvat virtsanjohtimet, virtsarakon alhainen kapasiteetti ja pojilla ylöspäin kiristynyt siitin. Epämuodostuma on pojilla 2–3 kertaa yleisempi kuin tytöillä. Yksi 30&nbsp;000 syntyvästä lapsesta kärsii epämuodostumasta. Jos perheessä yhdellä lapsella on rakkoekstrofia, on sen ilmeneminen toisellakin lapsella todennäköisempää. Virtsarakon ekstrofiaa hoidetaan useilla leikkauksilla vuosien mittaan.

## Katso myös
* Kloakaekstrofia
* Epispadia

## Lähteet
Anja Blieninger

**Anja Blieninger** (s. 15. kesäkuuta 1981 Garmisch-Partenkirchen) on saksalainen alppihiihtäjä. Blieninger laskee pujottelua ja suurpujottelua.

Helmikuussa 2001 hän kisasi ensimmäistä kertaa Alppihiihdon maailmancupissa, pujottelussa Garmisch-Partenkirchenissä.

## Lähteet

## Aiheesta muualla
Anja Blieningerin kotisivut
Kauko Heikkilä

**Kauko Tapio Heikkilä** (3. helmikuuta 1910 Ikaalinen – 31. lokakuuta 1957 Pori) oli suomalainen opettaja ja kirjailija. Hän käytti myös nimimerkkiä *Heikki Upari*.

Äidinkielenopettajana toiminut Heikkilä julkaisi omalla nimellään muun muassa runoja ja näytelmiä sekä kirjailijanimellä *Heikki Upari* nuorten seikkailukirjoja.

## Teoksia
Omalla nimellä:
* *Ruoko miettii : runoja*. Aura, Turku 1945
* *Ikaalisten seurakunnan vaiheita vv. 1641–1941*. Ikaalisten seurakunta, Pori 1947
* *Patruuna Oldenburg*, näytelmä. 1947
* *Suomalaisen kirjallisuuden historia*, kirjoittajat V. A. Haila ja Kauko Heikkilä. 2. painos Otava 1949, 21. painos Otava 1981
* *Salattuja voimia*, näytelmä. 1950
* *Tulitikkupatruuna*, näytelmä. 1950
* *Ikaalisten säästöpankki 1876–1951*. Ikaalisten säästöpankki, Vammala 1951
* *Satakuntaa ja satakuntalaisia 2*, toimituskunta: L. I. Kaukamaa, Kauko Heikkilä, M. J. Saarnilehto. Satakunnan kirjallisen kerhon julkaisuja 8. Pori 1951
* *Porin kauppaoppilaitos 1892–1952*. Porin kauppaoppilaitos, Pori 1952
* *Porin yksityinen teollisuuskoulu 1899–1920 : Porin teollisuuskoulu 1920–1941 : Porin teknillinen koulu 1941–1949*. Pori 1955
* *Jälkiä : valikoima jälkeenjääneitä runoja*. Satakunnan kirjallisen kerhon julkaisuja 10. Pori 1958
Nimimerkillä *Heikki Upari*:
* *Salaperäinen kultalöytö*. Seikkailukirjasto 7. Satakunnan kirjateollisuus, Pori 1938
* *Taistelu kultalöydöstä*. Seikkailukirjasto 10. Satakunnan kirjateollisuus, Pori 193
* *Kotirintaman poikia*. Seikkailukirjasto 14. Satakunnan kirjateollisuus, Pori 1943, 2. painos 1944
* *Nimettömillä vesillä*. Seikkailukirjasto 22. Satakunnan kirjateollisuus, Pori 1947
* *Erämaan kasvatti : nuorisoromaani pakanuuden ajalta*. Seikkailukirjasto 31. Satakunnan kirjateollisuus, Pori 1951
* *Postinkulman Pinnistys ja Saukonkujan Sisu*. Seikkailukirjasto 37. Satakunnan kirjateollisuus, Pori 1954

## Lähteet
*
Head Automatica

**Head Automatica** on yhdysvaltalainen yhtye, jonka perustaja on Glassjaw-yhtyeessä ollut Daryl Palumbo.

Yhtyeen debyyttialbumi "Decadence" julkaistiin 17. elokuuta 2004. Albumi sijoittui Billboard-lehden top 200-albumilistalle ja Top Heatseekers-listalle.
Toisen albuminsa, nimeltään "Popaganda" yhtye julkaisi 6. kesäkuuta 2006. Ensimmäisen albumin tuotti Dan Nakamura ja toisen albumin Howard Benson, joka tunnetaan työskentelystä P.O.D.in ja Coldin kanssa.

Vuonna 2006 yhtye oli kiertueella yhdessä muun muassa Coheed and Cambrian ja Avenged Sevenfoldin kanssa.

## Diskografia
### Albumit
* Decadence (2004)
* Popaganda (2006)

### Singlet
* "Brooklyn Is Burning"
* "Beating Heart Baby"
* "At the Speed of a Yellow Bullet"
* "Please Please Please (Young Hollywood)"
* "Graduation Day"
* "Lying Through Your Teeth"
* "Scandalous"

## Lähteet

## Aiheesta muualla
*Virallinen sivusto
Afallia

**Afallia** on tila, jossa muutoin anatomisesti miespuolinen henkilö syntyy ilman siitintä. Tällainen epämuodostuma on hyvin harvinainen. Afalliaa on dokumentoitu vasta noin kahdeksankymmentä tapausta (2008). Tyypillisesti afalliaan liittyy muita vakavia poikkeavuuksia.

Afalliasta käytetään myös nimitystä "siittimen agenesia".

## Lähteet
Tulikaste (täsmennyssivu)

**Tulikaste** tarkoittaa seuraavia:

* tulikaste, sotilastermi
* *[[Tulikaste (vuoden 1958 elokuva)|Tulikaste]]* (*Darby’s Rangers*), William A. Wellmanin ohjaama elokuva vuodelta 1958
* *[[Tulikaste (vuoden 1980 elokuva)|Tulikaste]]* (*A Rumor of War*), Richard T. Heffronin ohjaama elokuva vuodelta 1980
* *[[Tulikaste (vuoden 1983 elokuva)|Tulikaste]]* (*Streamers*), Robert Altmanin ohjaama elokuva vuodelta 1983
* *[[Tulikaste (vuoden 2000 elokuva)|Tulikaste]]*, Puolustusvoimien tuottama suomalainen elokuva vuodelta 2000
* *[[Tulikaste (albumi)|Tulikaste]]*, rap-yhtye Näkökulman albumi.
Carbon Disclosure Project

**CDP** (entinen Carbon Disclosure Project) on itsenäinen, voittoa tavoittelematon järjestö, joka auttaa yrityksiä ja kaupunkeja laskemaan ja raportoimaan ympäristövaikutuksensa. Yrityksien ja kaupunkien tekemät raportit ovat julkisia ja niitä voivat hyödyntää mm. sijoitusyhtiöt, poliitikot, erilaiset järjestöt, tutkijat ja toimittajat. Vuonna 2021 yli 14&nbsp;000 organisaatiota julkisti ympäristötietonsa CDP:n kautta. CDP pyytää yrityksiä vastaamaan vuosittain kyselyyn, jossa ne selostavat yksityiskohtaisesti vaikutuksista ilmastonmuutokseen, veteen ja metsiin, sekä strategioista, joilla niihin liittyviä riskejä vähennetään.

CDP pisteyttää yritysten ja kaupunkien antamavat vastaukset ja määrittää pisteiden perusteella tason, jolla yritys tai kaupunki toimii suhteessa muihin raportoineisiin tahoihin. Kriteeristöä ja pisteytystä päivitetään ja kiristetään vuosittain. Vuonna 2020 parhaalle eli A-tasolle (Leadership) pääsi ilmaston osalta 200, veden osalta 118 ja metsien osalta 24 yritystä. Vain 14 yritystä saavutti A-tason kaikissa kolmessa ohjelmassa.  

## CDP:n ohjelmat

### Ilmasto
CDP:n ilmastonmuutosohjelman tavoitteena on vähentää yritysten kasvihuonekaasupäästöjä ja lieventää ilmastonmuutokseen liittyviä riskejä. Ilmastonmuutos on CDP:n ensimmäinen ja vanhin ohjelma. CDP pyytää tietoja ilmastoriskeistä ja vähäpäästöisyyden tuomista mahdollisuuksista maailman suurimmilta yrityksiltä yli 680 allekirjoittaneen institutionaalisen sijoittajan puolesta.

### Vesi
CDP:n työ vesiturvallisuuden parissa motivoi yrityksiä paljastamaan ja vähentämään ympäristövaikutuksiaan . Vuonna 2020 CDP:n vesiraportoinnissa oli mukana 500 yritystä.

### Metsä
Metsäohjelma tarjoaa yrityksille toimintakehyksen metsiin liittyvien riskien ja mahdollisuuksien mittaamiseen ja hallintaan, edistymisen läpinäkymiseen raportoimiseen ja sitoutumiseen. ennakoivaan toimintaan metsien ja ekosysteemien ennallistamiseksi. Vuonna 2020 CDP:n metsäraportoinnissa oli mukana 211 yritystä. CDP kerää tietoa neljästä maataloushyödykkeestä, jotka aiheuttavat suurimman osan maailmanlaajuisesta metsäkadosta. Näitä hyödykkeitä ovat puutavara, palmuöljy, karja ja soija. Vuonna 2019 CDP aloitti myös tiedon keräämisen kaivosalan biologisen monimuotoisuuden vaikutuksista, riskeistä ja mahdollisuuksista.

### Arvoketju
Valtaosa yritysten ympäristövaikutuksista syntyy yritysten arvoketjussa. Tämän vuoksi CDP on aloittanut myös arvoketjuraportoinnin. CDP:n arvoketjuohjelman kautta yritykset voivat sitouttaa omia toimittajiaan ja muita yhteistyökumppaneita ympäristötyöhön. Yli 280 CDP:n jäsenyritystä on mukana ohjelmassa.

### Kaupungit
Kaupunkiohjelma tarjoaa kaupungeille alustan, jolla ne voivat mitata, hallita ja paljastaa ympäristötietojaan. Yli 1000 kaupunkia mittaa ja julkistaa ympäristötietoja vuosittain CDP:n kautta.

## Lähteet
 

## Aiheesta muualla
* Projektin kotisivu  cdp.net
Valto (Valkeakoski)

**Valto** on kylä Valkeakoskella. Valto sijaitsee kaupungin eteläpuolella. Valto on haja-asutusaluetta, joka koostuu perinteisestä Vallon asutusalueesta ja uudemmasta Heikkilän asutusalueesta sekä Vallonjärven rannalla sijaitsevasta historiallisesta Vallon kylästä. Vallon takana sijaitsee Heikkilänmetsän ja Vallonjärven virkistysalue. Alue toimi osana Valkeakosken asuntomessuja 2009.
Vallonjärvi

**Vallonjärvi**  on Pirkanmaalla Valkeakosken Sääksmäen Vallon kylällä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Vallonjärvi on osa Jumusen–Rauttunselän aluetta.

## Maantietoa
Järvi on 1,1 kilometriä pitkä, 300 metriä leveä ja sen pinta-ala on 25 hehtaaria. Järvi sijaitsee Vanajaveden äärellä suurimmillaan 650 metriä leveän Haapasaari nimisen kannaksen takana. Vaikka järvien vedenpinnat ovat samalla tasolla, on Vallonjärvi katsottu olevan itsenäinen järvi. Sen pohjoispäähän laskee Vallonoja ja siihen yhtyvän Hallonojan ja Hattianojan yhteinen haara. Vallonoja muuttuu yläjuoksulla Arranojaksi. Vallonojaan laskee Viuhanjärven lyhyt laskuoja. Pohjoisrantaan laskee myös Valkeakosken taajama-alueella virtaava oja. Vallonjärven oma laskujoki on yli 15 metriä leveä ja 250 metriä pitkä. Se laskee Vanajaveteen Kärjenniemenselän Yrjölänlahteen, joka jää Säkkisaaren yläpuolelle. Järven rantaviivan pituus on 3,8 kilometriä. Järven lähiympäristössä on paljon peltoja ja kuusi maatilaa. Järven lähialueelle tulee Valkeakosken keskustaajaman asuntoalueet. Järven pohjoispään itäiset rannat ovat laskuojan molemmin puolin luononsuojelualuetta. Siellä sijaitsee myös lintutorni.

## Vedenlaatu
Järven vedenlaatua on tutkittu kerran kevättalvella 1982. Silloin vesi on ollut kirkasta (sameusluku 2,2 FNU), näkösyvyys 0,3 metriä ja vedenväri oli ruskeaa (väriluku 120&nbsp;mg (Pt)/l). Ruskea väri johtui humuksesta, jota oli liuennut veteen. Veden sähkönjohtavuus oli 10,9 mS/m, mikä on tavallinen arvo suomalaisissa järvissä. Pintaveden happipitoisuus oli 8,7&nbsp;mg/l, jolloin hapen kylläisyysaste oli 61%. Veden happamuustaso oli pH 6,5, mutta samalla puskurikyky happamoitumista vastaan oli alkaliteetin mukaan hyvä (0,49&nbsp;mmol/l). Vaaraa järven happamoitumisesta ei ole. Monet valuma-alueen ojista virtaavat peltoaukeiden läpi, mikä heijastuu korkeina ravinnepitoisuuksina. Fosforipitoisuus oli 53&nbsp;µg/l ja typpipitoisuus oli 1700&nbsp;µg/l. Nämä ovat suuria arvoja rehevöityneellekin järvelle. Myös rautaa ja mangaania oli liuennut runsaasti veteen (700&nbsp;µg (Fe)/l ja 170&nbsp;µg (Mn)/l). Vaikka nämä tiedot ovat vanhoja, voidaan niiden perusteella tietyin varauksin päätellä jotain järven nykytilasta.

## Historiaa
Vuoden 1956 peruskartassa oli Vanajaveden pinta alempana kuin nykyään, koska monet saaret olivat nieminä kiinni mantereessa. Vallonjärven rantoja kiersi leveä suokaistales, jonka takana alkoivat usein peltomaat. Valkeakosken taajaman asuntoalueet Heikkilässä olivat jo järven äärellä. Seuraavassa kartassa vuodelta 1976 on vedenpinta ylempänä ja esimerkiksi Roni on nyt saari. Samalla Vallojärven laskujoki ja tulojoki ovat leventyneet. Haapasaaren kautta on nyt rakennettu seututie 310, jolloin laskujoen yli kulkee silta.

## Lähteet
Financial Times Global 500

**Financial Times Global 500** on brittiläisen talouslehti Financial Timesin vuosittain päivittämä lista maailman 500 suurimmasta yrityksestä. Yritykset listataan niiden markkina-arvon mukaan.

## Aiheesta muualla
*FT Global 500 vuodelta 2009
3. kaupunginosa (Valkeakoski)

**3. kaupunginosa** Valkeakoskella sijaitsee aivan keskustan tuntumassa Vanajaveteen kuuluvan Yrjölänlahden rannalla. Sen osa-alueita ovat Kauppilanmäki, Yrjölä ja Heikkilä.

## Osa-alueet

### Kauppilanmäki
Kauppilanmäki on puutalovaltaista omakotialuetta, joka on rakennettu tehdastyöväkeä varten 1940-luvulla. Aluetta halkovat sen kaksi pääkatua, *Kauppilankatu* ja *Harjukatu* sivukatuineen ja -kujineen. Ennen alueella oli pieniä mökkejä, joista on muutama esimerkki Kauppilanmäen ulkoilmamuseossa. Kauppilanmäki on alueena hyvin rauhallinen ja luonnonläheinen, kaupungin vilinästä huolimatta.

### Yrjölä

Yrjölän asuinalue on rakennettu pääosin 1950-luvulla ns. rintamamiestaloista niin ikään tehdastyöväkeä varten. Yrjölässä on tämän lisäksi pienkerrostalo ja 1980-luvulla rakennettu rivitalokokonaisuus. Yrjölä on alueena rauhallista. Yrjölää halkovat sen kaksi pääkatua, *Yrjölänkatu* ja *Maijanniitynkatu-Haapasaarenkatu* sivukatuineen. Virkistysalueet ja palvelut ovat kuitenkin kävelymatkan päässä.

## Lähteet
Hieron

**Hieron** ( tai ) voi viitata seuraaviin:

* hieron eli temenos, jollekin jumalalle tai heerokselle pyhitetty ja erotettu maa-alue, kuten pyhäkköalue
* Hieron, antiikin aikainen ja keskiaikainen linnoituspaikka ja kylä Bosporinsalmen rannalla
** Zeus Urioksen pyhäkkö, usein vain Hieron, antiikin aikainen pyhäkkö Bosporinsalmen rannalla
* Hieron I (478–467 eaa.), Syrakusan tyranni
* Hieron II (270–215 eaa.), Syrakusan tyranni
* Hieron (400-luku eaa.), ateenalainen savenvalaja
* *[[Hieron (Ksenofon)|Hieron]]*, Ksenofonin kirjoittama dialogi
Irjala (Valkeakoski)

**Irjala** on Valkeakosken 20. kaupunginosa kaupungin keskustaajaman kaakkoispäässä. Alue on rakennettu Raikkaan ja Sassin asuinalueiden taakse 1980- ja 1990-lukujen taitteessa. Asutus koostuu omakoti- ja rivitaloista. Alue on luonnonläheinen.

## Lähteet
Champagne Krug

**Champagne Krug** on ranskalainen samppanjan tuottajayritys. Sen pääkonttori sijaitsee Reimsissä. Krugin perusti 1843 saksalaissyntyinen Johann-Joseph Krug. Yrityksellä on omia viinitarhoja 20 hehtaarin alalla, mutta loput rypäleet se ostaa ulkopuolisilta viljelijöiltä, jotka toimivat yhteistyössä Krugin kanssa. Krugin omistaa nykyisin LVMH.

Talon valmistamia viinejä ovat mm. Krug Vintage (Vuosikerta), Krug Rosé ja vuosikertamerkitty blanc de blancs -viini Clos du Mesnil Le Mesnil-sur-Ogerin Grand cru -kylän ainoalta tilalta. Krugin vuosikertaviinejä tehdään vain hyvinä vuosina.

Krug valmistaa vuodessa noin puoli miljoonaa pulloa, joista 80 prosenttia Grande Cuvéeta. 

## Lähteet

## Aiheesta muualla
* Krugin sivusto
*
Greatest Hits (Tom Jones)

**Greatest Hits** on Tom Jonesin vuonna 2003 julkaistu kokoelmalevy.

## Kappaleet

# Sexbomb – 3:31
# Kiss – 3:30
# It’s Not Unusual – 2:00
# Help Yourself – 2:48
# What’s New Pussycat – 2:04
# Green, Green Grass of Home – 3:04
# Detroit City – 3:32
# Funny Familiar Forgotten Feelings – 2:57
# I’ll Never Fall In Love Again – 4:11
# I’m Coming Home – 2:47
# Love Me Tonight – 3:11
# Without Love – 3:43
# Daughter Of Darkness – 3:14
# The Young New Mexican Puppeteer – 4:34
# A Boy From Nowhere – 3:56
# Thunderball – 2:53
# Till – 2:18
# Delilah – 3:21
# If I Only Knew – 4:02
# Situation – 2:54
# Burning Down The House – 3:32
# Mama Told Me Not To Come – 2:59
# Medley From "The Full Monty" – 3:01

## Lähteet

* Tom Jones Greatest Hits -CD
Kaktuspeukaloinen

**Kaktuspeukaloinen** (*Campylorhynchus brunneicapillus*) on Pohjois-Amerikan kuivilla alueilla tavattava peukaloisiin kuuluva varpuslintu.

## Koko ja ulkonäkö
Kaktuspeukaloinen on kooltaan noin 18&ndash;22&nbsp;cm. Laji on heimonsa kookkaimpia edustajia ja suurin Yhdysvalloissa tavattavista peukaloisista. Kaktuspeukaloisen päälaki on tumman ruskea. Selkä on pohjaväriltään harmahtavan ruskea ja hyvin voimakkaasti mustan ja valkoisen pilkulliset. Päässä on valkoinen silmäkulvajuova. Linnun nokka on pitkä ja hieman kaartuva. Kurkku ja rinta ovat valkoiset ja selkeästi mustapilkulliset. Pilkut eivät erotu aivan yhtä selkeästi vatsassa, joka on väriltään kellertävän ruskea. Tummissa siivissä ja pyrstössä on valkoisia juovia.

## Levinneisyys ja elinympäristö
Kaktuspeukaloisen levinneisyysalue ulottuu Yhdysvaltain lounaisosista Meksikon keskiosiin. Lajin elinympäristöä ovat kuivat aavikot, joilla kasvaa kaktuksia ja muita mehikasveja sekä jukkapalmuja, *[[meskitet|Prosopis]]*-suvun puita. Lisäksi lintua tavataan avointa piikkipensaikkoa kasvavilta seuduilta. Laji on sopeutunut myös hyvin kaupunkiympäristöön, kunhan alkuperäistä aavikkokasvillisuutta on lähettyvillä.

## Ravinto
Kaktuspeukaloinen käyttää ravinnokseen pääasiassa hyönteisiä ja muita niveljalkaisia, mutta syö myös hedelmiä ja siemeniä. Ravintoaan lintu etsii matalista puista tai maasta. Kaktuspeukaloiset ruokailevat usein pareittain tai pieninä ryhminä.

## Pesiminen
Kaktuspeukaloisten pesimäkausi kestää maaliskuulta heinäkuulle. Pesimäkauden aikana samalla parilla voi pesiää useaan kertaan. Pesä rakennetaan kaktuksen tai pensaikon suojiin. Koiraat voivat rakentaa useita pesämäisiä rakennelmia, joita voidaan käyttää toisen pesueen pesänä tai nukkumispaikkana. Naaras munii neljästä seitsemään vaaleanpunertavaa pilkullista munaa.

## Lähteet
Martti Juutilainen

**Martti Veikko Sakari Juutilainen** (9. tammikuuta 1910 Viipuri – 15. maaliskuuta 1957) oli suomalainen komentajakapteeni ja tietokirjailija.

Juutilainen oli mukana kouluttajana kahdella Suomen Joutsenen valtameripurjehduksella 1932–1933 ja 1937–1938. Hän kirjoitti kirjan Suomen Joutsenen kahdeksasta valtameripurjehduksesta ja toimi *[[Laivasto (lehti)|Laivasto]]*-lehden päätoimittajana. Kuurilan junaturmassa kuollut Juutilainen oli juoksija Pekka Juutilaisen isä.

## Teoksia
* *Sellainen oli retkemme: Suomen Joutsenen matkat maailman merillä*. Fennia, Helsinki 1942, 2. painos 1942, 3. painos Tuli,  Helsinki 1952
* *Laivaston lauluja 1*, toimituskunta Martti Juutilainen ym., piirtäjä Ossi Saarelainen.    Laivaston esikunta, valistustoimisto, Turku 1943, uusi näköispainos Turku 1997

## Lähteet
* 
* Ilkka Ranta-aho: Kuunari Helena Joutsenen jäljillä: Etelä-Amerikan ympäri 22.9.2005 – 9.5.2006: Isoisän jäljillä.  Apu-lehden sivusto.
Maila Paloheimo

**Eeva Maila Kaarina Paloheimo** (o.s. **Ahvenainen**; 7. huhtikuuta 1910 Pertunmaa – 2. maaliskuuta 1989) oli suomalainen opettaja ja kirjailija.

Paloheimo valmistui vuonna 1936 Taideteollisuuskeskuskoulusta. Hän työskenteli kuvaamataidon lehtorina Mikkelin yhteiskoulussa vuosina 1945–1959, Mikkelin keskikoulussa 1959–1963, Mikkelin tyttölyseossa 1963–1965, Järvenpään yhteiskoulussa 1965–1966 ja Karjaan yhteislyseossa 1966–1975.

Maila Paloheimo oli vuosina 1938–1945 naimisissa kirjailija Oiva Paloheimon kanssa, mutta heidän liittonsa päättyi eroon.

## Teoksia
* *Kultainen omena* : satuja, kuvitus Heljä Lahtinen. WSOY 1948
* *Uni on kuoleman veli* : jännitysromaani. WSOY 1970

## Lähteet
* 
* ''Kuka kukin on 1954'', s. 619.
* *Suomen kirjailijat 1917–1944*. Suomalaisen Kirjallisuuden Seura, Helsinki 1981.

### Viitteet
Feltyn oireyhtymä

**Feltyn oireyhtymä** on oireyhtymä, jonka piirteet ovat nivelreuma, splenomegalia ja leukopenia. Se on pitkäaikaisen nivelreuman harvinainen komplikaatio. Leukopenia lisää sairastuneen infektioalttiutta. Sairaus on saanut nimensä Augustus Roi Feltyltä. Oireyhtymästä on käytetty myös nimitystä Still–Chauffard–Feltyn oireyhtymä Feltyn, Sir George Frederick Stillin ja Anatole Marie Émile Chauffard'n mukaan. Syndrooma kuvattiin ensi kertaa vuonna 1924.

## Lähteet
Pispantalli

**Pispantalli** on teollisuusalue ja Valkeakosken 17. kaupunginosa.   Alue sijaitsee seututien 130 itäpuolella, keskustaajaman luoteisosassa. Pispantallilla on paljon teollisia yrityksiä ja Saarioisten tehdas.

## Lähteet
HMS Hamadryad

**HMS Hamaryad** oli Britannian kuninkaallisen laivaston 38-tykkinen viidennen luokan alus, fregatti.

## Hankinta
Alus oli alun perin Havannassa 1778 vesille laskettu Espanjan laivaston *Santa Matilda*, jonka ''HMS Donegal'' ja ''HMS Medusa'' valtasivat 23. lokakuuta 1804 Cadizin edustalta. Se saapui 4. joulukuuta Portsmouthiin, jossa se saapumisensa jälkeen makasi ankkurissa.

Alus oli korjattavana ja varusteltavana elokuusta 1809 heinäkuuhun 1810, jolloin sen aseistus laskettiin 36-tykkiseksi. Se otettiin palvelukseen toukokuussa 1810, jolloin sen ensimmäisenä päällikkönä oli Sir Thomas Staines.

## Palvelus
Alus suojasi 1811 saattueen St. Helenalle. Aluksen päälliköksi vaihtui toukokuussa 1812 Edward Chetham. Se valtasi 14. lokakuuta 1812 Itämerellä ''HMS Clion'' kanssa 4-tykkisen kaapparin *Le Pilotinin*. Alus valtasi 12. joulukuuta 3-tykkisen tanskalaisen kaapparin ''Abigailin''. Se oli vuoden 1814 sijoitettuna Newfoundlandiin.

Alus poistettiin helmikuussa 1815 palveluksesta ja myytiin 9. elokuuta 1815 Woolwichissa 2&nbsp;610 punnalla.

## Lähteet
*

### Viitteet
Vappu Roos

**Vappu Elisabet Roos** (20. maaliskuuta 1910 Viipuri – 19. heinäkuuta 1997 Espoo) oli suomalainen kirjailija ja kääntäjä.

## Teoksia
* *Passinne, olkaa hyvä! : pakinaa maisemista ja ihmisistä 1932–1936*.   Gummerus 1938
* *Dantesta Dickensiin : maailmankirjallisuuden suurimpien mestarien elämäkertoja*.   WSOY 1946, 2. painos 1950, 3. tark. painos 1962
* *Suuri maailmankirjallisuus : länsimaisen kirjallisuuden vaiheet Homeroksesta O'Neilliin*.    WSOY 1949, 2. tark. ja lis. painos 1956, 3. tark. ja lis. painos 1965 
* *Suolavakka : [[Minna Canth]]in ajatuksia*, toimittanut Kirjallis-taiteellinen Minna Canthin seura; toimituskunta: Helle Kannila, Vappu Roos, Irene Tiittanen.   Otava 1954
* *Hyvä, uskollinen, altis : koiria mestarikertojien kuvaamina*, toim. Vappu Roos.   WSOY 1956

## Suomennoksia
* Thornton Wilder : *Androksen nainen* : romaani.   Gummerus 1939
* A. Olsjanski : *Neuvostovakoilijana Suomessa*, ruotsin kielestä suomentanut Vappu Roos.   WSOY 1941
* Sven Stolpe : *Döbeln : kertomus vuodelta 1813*.  WSOY 1942
* William Saroyan : *Nimeni on Aram*.  Tammi 1953
* Niko Kazantzakis: *[[Kerro minulle, Zorbas]]*, ranskan kielestä suomentanut Vappu Roos. Keltainen kirjasto 2.   Tammi 1954, 13. painos 2009
* H. E. Bates : *Rakkaus Lydiaan*.  Tammi 1954
* Nan Inger : *Myöhäinen alkusoitto*.   Tammi 1957
* Rowena Farre : *Ystäväni Lora*.   Tammi 1958
* Vladimir Nabokov : *Pnin*.   Tammi 1959
* Sally Carrighar : *Pohjoisen villit vaistot*.   Tammi 1962
* Katherine Mansfield : *Puutarhakutsut : kertomuksia*, valikoiman toimittanut Vappu Roos; suomentanut Sirppa Kauppinen.   Weilin + Göös 1963, 2. painos 1980

## Lähteet
* 

## Aiheesta muualla
* Vappu Roos : Palmuja, laavaa ja lunta. Ilmatieteellinen asema 2400 m:n korkeudessa Teneriffalla. Pilvien yläpuolella, lähellä Atlantin korkeinta huippua, Helsingin Sanomat Viikkoliite, 28.01.1934, nro 4, s. 3, Kansalliskirjaston digitaaliset aineistot
* Vappu Roos : Moskovan teatteripäivillä 25 eri kansallisuutta edustettuina katsomossa. Neuvostoteatterin yleisönä myös kalmukkeja ja kirgiisejä. Lastenteatterit huomion kohteena, Helsingin Sanomat, 15.9.1935, nro 248, s. 12, Kansalliskirjaston digitaaliset aineistot
Digipak

**Digipak** on patentoitu CD- ja DVD-levyjen kotelointitapa sekä AGI Median omistama tavaramerkki.

Digipak-kotelo koostuu taittuvasta kartonkirungosta, jonka sisäpintaan on kiinnitetty tarvittava yksi tai useampia, yleensä kirkkaasta muovista valmistettuja pidikkeitä, johon levyt kiinnittyvät.

Koska Digipak-kotelot olivat ensimmäisiä kilpailijoita tavanomaiselle muoviselle cd-kotelolle, Digipak-sanalla kutsutaan usein myöhemminkin markkinoille tulleita samantapaisia kartonkikoteloita.

Digipak-koteloa käytetään usein CD-singlelevyjen ja albumeista tehtävien erikoispainoksiin. Korkeampaa DVDigipak-koteloa käytetään vastaavasti DVD-erikoispainosten pakkauksena. Digipak-koteloiden suosio kasvoi nopeasti 2000-luvun alkuvuosina.

Digipak-valmistajat pyrkivät vähentämään kotelotyypin ympäristökuormitusta lisäämällä kierrätysmateriaalien käyttöä, kuten valmistamalla levypidikkeitä vanhoista juomapulloista saadusta PET-muovista tai sokeriruokopohjaisesta kananmunakennopahvista.

## Lähteet

## Aiheesta muualla
*Virallinen Digipak-sivusto
Holmi-Varsanhäntä

**Holmi ja Varsanhäntä** ovat kaksi teollisuusaluetta, jotka muodostavat Valkeakosken  18. kaupunginosan. Alueella sijaitsee muun muassa Metso Paperin tehdas ja Yamarinin venetehdas. Varsanhäntä on alun perin entisen Jylhävaaran tehtaan ympärille muodostunut teollisuusalue. Holmi taas on rakennettu 2000-luvulla yritystoimintaa varten.

## Lähteet
2. kaupunginosa (Valkeakoski)

**2. kaupunginosa** Valkeakoskella käsittää kaupungin ydinkeskustan, Tallinmäen vanhan asuinalueen sekä Kerhomajan urheilualueen.

Tallinmäen asuinalue sijaitsee Valkeakosken keskustan pohjoispuolella. Alue on pääosin 1940-luvulla rakennettua puutaloaluetta. Alueen länsilaidalla on pienkerrostaloja. Tallinmäki on vilkasliikenteistä aluetta. Valkeakosken sisääntulotie seututie 304 alkaa Tallinmäestä. Lisäksi yksi kaupungin pääkaduista, *Lempääläntie* kulkee alueen läpi länsipuolella ja Radanvarsitie sen pohjoispuolella. Alueen sisin osa on silti melko rauhallista. Palvelut ovat keskeisen sijainnin vuoksi lähellä.

## Lähteet
Kirjasniemi

**Kirjasniemi** on Valkeakosken 9. kaupunginosa, joka koostuu pääasiassa Kuitu Finland Oy:n tehdasalueesta ja Kirjasniemen kärjessä olevasta asuinalueesta. Alue sijaitsee lähellä Valkeakosken keskustaa, sen koillispuolella. Kirjasniemi on syntynyt Kuitu Finland Oy:n eli entisen Säterin tehtaan ympärille tehdasyhdyskunnaksi. Kirjasniemen päässä sijaitseva asuinalue on rakennettu tehtaan johtoa varten, viereinen Ulvajanniemen kaupunginosa työväkeä varten.

## Lähteet
Antinniemi

**Antinniemi** on Valkeakosken 5. kaupunginosa. Alueelle on rakennettu rintamamiestaloja tehdastyöväkeä varten 1940- ja 1950-luvuilla. Antinniemessä on kaksi tietä: Antinniementie ja Rengastie. Alueen keskellä Rengastiellä on Antinlinna-niminen kerrostalo. Antinniemi on Lotilanjärven lähellä. Palvelut ovat kävelymatkan päässä, esim. Lidl on noin 50–100 metrin päässä.

## Lähteet
Abbe Sandman

**Albert Gabriel (Abbe) Sandman** (1. maaliskuuta 1910 Helsinki – 11. lokakuuta 1943 Rauma) oli suomenruotsalainen runoilija. Sandman julkaisi omakustanteena yhden kokoelman, *Vandring*, joka ilmestyi 1935.

Sandman työskenteli radiosähköttäjänä muun muassa J. A. Zachariassenin varustamon laivoilla.

## Teokset
* *Vandring: dikter*. Tammisaari, Tekijä, 1935

## Lähteet
* 
* Anbytarforum : Finland : EfterLysningar : Albert (Abbe) Sandman f. 1. 3. 1910...

### Viitteet
Umberto Cagni

**Umberto Cagni** (24. helmikuuta 1863 Asti – 22. huhtikuuta 1932 Genova) oli italialainen upseeri ja naparetkeilijä.

## Cagnin yritys käydä pohjoisnavalla

Cagni oli aiemmin ollut luutnanttina varajohtaja Abruzzien herttuan, seikkailijan Luigi Amedeo di Savoia-Aostan yrityksessä tehdä retki pohjoisnavalle. Retki oli epäonnistunut ja Abruzzien herttua paleltunut. Nyt vuorostaan Cagni yritti matkustaa pohjoisnavalle koirarekien avulla. Hän lähti liikkeelle *Stella Polare* -laivalla varusteineen ja rantautui pohjoiselle Frans Josefin maalle Rudolfinmaalle. suunnilleen leveydelle 81° 46'.

Cagni käytti kärkipartiotekniikkaa: erillinen ryhmä etsi ja raivasi pääjoukolle tietä. Tarkoitus oli käyttää pääjoukon lisäksi kahta apupartiota.

Cagnin matka kohti pohjoisnapaa alkoi 11. maaliskuuta 10 miehen ja melkein sadan koiran voimin. Jo matkan alussa Cagnin joukosta irtautunut kolmimiehinen apupartio katosi, ja sen miehet todennäköisesti kuolivat.

Matkanteko oli railojen, jääkasojen, väsymyksen ja lumimyrskyjen vuoksi erittäin vaivalloista ja vauhti oli vain kuusi meripeninkulmaa päivässä. 

Toinen apupartio, joka irtautui leveydellä 83° 10' N, pääsi tukikohtaan turvallisesti takaisin. Gagni jatkoi matkaansa kolmen miehen kanssa. Hän pyrki jatkamaan matkaa navalle tai ainakin ylittämään Fridtjof Nansenin aiemman ennätyksen.

Vaikeuksista huolimatta Cagni saavutti 25. huhtikuuta 1900 uuden pohjoisnavan läheisyysennätyksen 86° 34'. Matka oli vienyt 45 päivää. Pohjoisnapa jäi 381 kilometrin päähän, mutta aiempi Nansenin tekemä ennätys oli rikottu 21 kaariminuutilla, eli 35–40 kilometrillä. Paluu oli vielä vaikeampi kuin menomatka. Miehet nälkiintyivät ruokatarvikkeiden loputtua ja söivät koiriaan. Cagni pääsi kuitenkin 23. kesäkuuta elävänä retkeltään takaisin. Paluumatkalla haittasi kesän aiheuttama jäiden osittainen sulaminen ja ajautuminen merivirran mukana länteen. Paluu Frans Josefin maalle vei 60 päivää, vauhdilla noin 10 km/päivä Cagnin matka oli 1&nbsp;400 km, 104 päivässä.

## Lähteet

## Kirjallisuutta

*
*Savoia, Luigi Amedeo di: *On the Polar Star in the Arctic Sea*. Hutchinson 1903. Käännetty teoksesta La Stella Polare nel Mare Arctico 1899-1900. 1903